Efter længere tids uroligheder i Esbjerg fB er der nu blevet skiftet ud på de øverste poster i fodboldklubbens ledelse. Den nu tidligere direktør, Brian Bo Knudsen, har opsagt sin stilling og den bliver overtaget af den tidligere sportschef i Hobro IK, Jens Hammer Sørensen. Samtidig forlader den omdiskuterede tyske cheftræner, Peter Hyballa, sin post i klubben. Jens Hammer Sørensen var med til at føre Hobro IK fra Danmarksserien og op i Superligaen. Han blev fritstillet af klubben ved udgangen af maj i år. TV2 Nord arbejder på at få en kommentar fra Jens Hammer Sørensen.

Opsummering:
Den tidligere sportschef i Hobro IK er en del af en større rokade i toppen af den vestjyske foldboldklub.